వీరాంజనేయ జలాశయం

వీరాంజనేయ జలాశయం అనేది తెలంగాణ రాష్ట్రం, వనపర్తి జిల్లా, రేవల్లి మండలంలోని ఏదుల గ్రామంలో నిర్మించిన జలాశయం. పాలమూరు – రంగారెడ్డి ఎత్తిపోతల పథకంలో భాగంగా నిర్మించిన ఈ జలాశయం 6.5 టీఎంసీల సామర్థ్యాన్ని కలిగివుంది.

నిర్మాణం 
ఈ జలాశయం నుంచి 6.4 కిలోమీటర్ల ఓపెన్‌ కెనాల్‌, 11.5 డయాతో 19 కిలోమీటర్ల పొడవుతో 2 సొరంగాలను నిర్మించారు. కేవలం 22 నెలల్లోనే ఈ జలాశయం నిర్మించబడింది.

నీటి తరలింపు 
నార్లాపూర్‌ సర్జ్‌పూల్‌ నుండి అంజనగిరి రిజర్వాయర్‌లోకి వచ్చిన శ్రీశైలం ప్రాజెక్టు బ్యాక్‌ వాటర్‌ను ఓపెన్‌ కెనాల్‌, సొరంగ మార్గం ద్వారా ఏదుల పంప్‌హౌజ్‌కు వస్తాయి. అక్కడ 9 మోటార్ల ద్వారా 124 మీటర్ల ఎత్తున ఉన్న ఈ వీరాంజనేయ జలాశయంకు తరలించబడుతుంది. ఇక్కడి నుంచి ఓపెన్‌ సొరంగాల ద్వారా నీటిని వట్టెం పంప్‌హౌజ్‌కు, 5 టీఎంసీలను అచ్చంపేట ఎత్తిపోతల పథకంకు తరలించనున్నారు.

భూసేకరణ 
ఈ జలాశయం నిర్మాణంలో భాగంగా బండరాయిపాకులు, కొంకలపల్లి గ్రామాల నుండి భూసేకరణ జరిగింది. ఈ జలాశయం కింద ముంపుకు గురవుతున్న నిర్వాసితులకు ప్రభుత్వం పునరావాస ప్యాకేజీ కొంకలపల్లికి చెందిన 269 కుటుంబాలకు, బండరావిపాకుల 729 కుటుంబాలకు పరిహారం అందించడం కోసం 140.19 కోట్ల రూపాయలను విడుదల చేస్తూ 2019, డిసెంబరు 21న జీఓ 500 విడుదల చేసింది. ఈ రెండు గ్రామాలలో ఇళ్ళు కోల్పోయిన 976  నిర్వాసిత కుటుంబాలకు ఇళ్ళ స్థలాలు ఇవ్వడంకోసం గౌరీదేవిపల్లి, కొంకలపల్లిలలో రెండు రిలీఫ్‌ అండ్‌ రిహాబిలిటేషన్‌ సెంటర్లు ఏర్పాటుచేసి, స్థలాలు అందజేశారు.

మూలాలు 

తెలంగాణ జలాశయాలు
తెలంగాణ ప్రభుత్వ నిర్మాణాలు
వనపర్తి జిల్లా
తెలంగాణ ప్రాజెక్టులు